**משיגים צרכים חיוניים בעזרת תנועה**

**⏴ במבט חדש לכיתה ב**

**היקף יחידת הלימוד:** 1 - 2 שיעורים

**עמודים:** 40 - 43

# מטרות

# התלמידים יסבירו שבעלי חיים נעים כדי להשיג צרכים חיוניים כגון: מזון ומים, הגנה וצרכים נוספים.

# התלמידים יביאו דוגמאות לצורות תנועות של בעלי חיים.

**הערכות לשיעור**

* להכין את כרטיס עם המילה **תנועה.**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: משיגים צרכים חיוניים בעזרת תנועה

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה עוסק בתנועה. בעלי חיים נעים מסיבות שונות ולצרכים שונים: ציד, התגוננות, יצירת תקשורת, חיפוש אחר בני זוג, פעולות לשם התרבות (רבייה),חיפוש מזון.  התנועה של בעלי חיים ממקום למקום היא מאפיין חיים ויש לה תכלית, באמצעות התנועה בעלי חיים משיגים צרכים חיוניים לקיומם.  **מוצע להתחיל את במשחק משולב בתנועה.**  יוצאים לחצר בית הספר ומתחלקים לשתי קבוצות.  כל קבוצה בוחרת לעצמה דמויות של בעלי חיים.  המורה נותנת את הסימן להתחלת המשחק התלמידים בקבוצה אחת מתחילים לנוע כמו בעלי החיים שהילדים בקבוצה בחרו.  הקבוצה השנייה מנסה לזהות את בעלי החיים שנבחרו.  מתחלפים בתפקידים . (קבוצה נעה וקבוצה מזהה)  הקבוצה שהצליחה לזהות הכי הרבה בעלי חיים מנצחת.  מקיימים דיון ושואלים:   * האם כל בעלי החיים נעים? * מדוע בעלי חיים נעים? * כיצד התנועה עוזרת לבעלי החיים? * אילו צורות תנועה אתם מכירים?   קוראים את קטע הפתיחה בעמוד 40. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **בעלי חיים בתנועה,** עמוד 41.   מבצעים את המשימה **בעלי חיים בתנועה,** חלק א**,** סעיפים 1 - 4, עמודים 40 - 41.  במשימה זו התלמידים מביאים דוגמאות לבעלי חיים שפגשו בסביבה. הם מאתרים מתוך מחסן צורות תנועה ואת התנועה האופיינית לבעל החיים ומשערים מה הייתה מטרת התנועה וכיצד היא מסייעת לבעל החיים.  עונים על חלק ב של המשימה **בעלי חיים בתנועה,** עמוד 42.  מטרה הפעילות כפולה. האחת להכיר צורות תנועה של בעלי חיים והשנייה לעודד את תלמידים להניע את הגוף במהלך יום הלימודים בהזדמנויות נוספות מלבד שיעורי חינוך גופני. מחקרים מעידים על כך שפעילות גופנית תורמת לריכוז וללמידה של תוכן לימודי וגם לבריאות הגופנית. |
| המשגה | עונים על חלק ג של המשימה **בעלי חיים בתנועה,** עמוד 43.  מסכמים במליאת הכיתה:  בעלי חיים נעים בצורות שונות. התנועה עוזרת להם להשיג צרכים חיוניים. התנועה היא מאפיין חיים של יצורים חיים.  בעלי חיים נעים מסיבות שונות: ציד, התגוננות, יצירת תקשורת, חיפוש אחר בני זוג, פעולות לשם התרבות (רבייה), חיפוש מזון. לתנועה של בעלי חיים ממקום למקום יש לה תכלית, באמצעות התנועה בעלי חיים משיגים צרכים חיוניים לקיומם.  בעלי חיים נעים בצורות שונות (עפים, זוחלים, הולכים, מנתרים, שוחים). |
| יישום | הַתְאִימוּ לַיְּצוּרִים הַחַיִּים אֶת צוּרַת הַתְּנוּעָה הַמְּאַפְיֶנֶת אוֹתָם. כאן זו הזדמנות להעשיר את אוצר המלים הקשור לתנועות שונות, תו כדי ביצוען בתנועה.  דָּג - (שׂוֹחֶה)  תּוֹלַעַת - (זוֹחֶלֶת)  נַחֲלִיאֵלִי - (מְנַתֵּר)  כְּלֵב - (רָץ)  אָדָם - (הוֹלֵךְ)  בַּז - (דּוֹאֶה)  דְּרוֹר - (עָף)  מַחְסָן מִלִּים: רָץ, מְנַתֵּר, הוֹלֵךְ, עָף, שׂוֹחֶה, זוֹחֵל, דּוֹאֶה   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), למשימה **תשבץ- תנועות בעלי חיים**. המשימה עוסקת במאפיין חיים: תנועה. התלמידים מיישמים את הידע שלמדו על ידי מילוי תשבץ. כמו כן התלמידים מזהים צרכים חיוניים שמושגים בעזרת התנועה. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), למשימה **הזעמן הלוליין**. המשימה עוסקת בתנועת הזחילה של הזעמן. התלמידים חוקרים את מאפייני הזחילה באמצעות צפייה בסרטון. הם גם מתוודעים לשורש המשותף למילים "זחילה" ו"מזחלת". * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), למשימה **הקורמורן השחיין**. המשימה עוסקת בעוף הקורמורן המגיע לארצנו בסתיו. התלמידים מתוודעים למגוון התנועות של הקורמורן: תעופה, דאייה, שחייה, צלילה והליכה, וכן למזונו של הקורמורן. |
| סיכוםורפלקציה | מדוע תנועה חשובה ליצורים החיים?  מה היה מעניין בשיעור? |